Theochréstos Mladší

Theochréstos (Theochréstos) bol v roku 300 pred Kr. olympijský víťaz v tethrippe.Zinon Papakonstantinou, Sport in the Cultures of the Ancient World: New Perspectives str. 102Pausanias, Periégésis tés Hellados, 6,12,7.

Theochréstos z Kyrény bol na 120. olympijských hrách korunovaný olivovým vencom za víťazstvo v tethrippe. Tethrippon sa v Olympii zaviedol na 25. hrách v roku 680 pred Kr. a prvým víťazom tejto disciplíny bol Pagóndas z Téb.Eusebios, Kronika 2,193.

Theochréstovi za olympijské víťazstvo dali jeho rodáci zhotoviť sochu, ktorú potom vztýčili k verejnej úcte v Olympii medzi sochy slávnych olympijských víťazov. Túto sochu v druhom storočí videl cestovateľ Pausanias, ktorý zaznamenal: „Kyrénsky Theochréstos, ktorý po libyjskom vzore choval kone, získal s koňmi víťazstvo v Olympii a ešte pred ním rovnomenný starý otec z otcovej strany, aj Teochréstov otec sa vyznamenal v Isthmii, ako hlása nápis na voze." Staroveká libyjská Kyréna bola chovom koní preslávená.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe